Document ID: /roh_data/filtered/swiss_laws_in_ROHinterleaved.jsonl.gz/33833

This text was translated from IT into Rumantsch Grischun.

Innosuisse può sostenere persone altamente qualificate provenienti da centri di ricerca universitari e da centri di ricerca extrauniversitari a scopo non lucrativo nonché da piccole e medie imprese nell’acquisire competenze nel settore dell’innovazione.  A tal fine può concedere sussidi affinché queste persone abbiano la possibilità di:a. realizzare studi di fattibilità o progetti simili; b. partecipare a programmi di formazione continua;c. partecipare a programmi di scambio per promuovere l’interazione tra scienza e pratica. I sussidi possono essere versati alla persona altamente qualificata per coprire i costi diretti di progetto, le tasse di partecipazione o le spese di mantenimento oppure, in caso di programmi di scambio, al suo datore di lavoro per coprire i costi di mantenimento del salario. Possono essere versati anche sotto forma di borse di studio o mutui senza interessi. I sussidi sono accordati soltanto se l’obiettivo di promozione non può essere raggiunto nell’ambito di un progetto d’innovazione di cui all’articolo 19 o di un provvedimento di cui all’articolo 20 capoverso 1 o 2.  Introdotto dal n. I della LF del 17 dic. 2021 (Modifiche in materia di promozione dell’innovazione), in vigore dal 1° gen. 2023 (RU 2022 221; FF 2021 480).

La Innosuisse po sustegnair persunas fitg qualifitgadas d’instituts da la perscrutaziun en scolas autas, d’instituts da perscrutaziun betg commerzials ordaifer il sectur da las scolas autas sco er d’interpresas pitschnas e mesaunas tar l’acquisiziun da cumpetenzas en il sectur da l’innovaziun. Per quest intent po ella conceder contribuziuns, per che questas persunas possian:a. far studis da realisabladad u projects sumegliants;b. sa participar a programs da furmaziun supplementara;c. absolver segiurns d’immersiun per promover il barat tranter la scienza e la pratica. Las contribuziuns pon vegnir pajadas a la persuna fitg qualifitgada per cuvrir ils custs directs dal project, las taxas da participaziun u ils custs da viver ubain – en cas da segiurns d’immersiun – a ses patrun per cuvrir ils custs dal pajament cuntinuà dal salari. Ellas pon er vegnir pajadas en furma da stipendis u d’emprests senza tschains. Las contribuziuns vegnan concedidas mo, sche la finamira da promoziun na po betg vegnir cuntanschida en il rom d’in project d’innovaziun tenor l’artitgel 19 u cun agid d’ina mesira tenor l’artitgel 20 alinea 1 u 2. Integrà tras la cifra I da la LF dals 17 da dec. 2021 (midadas tar la promoziun da l’innovaziun), en vigur dapi il 1. da schan. 2023 (AS 2022 221; BBl 2021 480).